【戰況R9】近6期贏7W!表情王差一場畢業喇~
2024年04月14日 17:18
東網電視
更多新聞短片
第9場四班田草1400米,近6期執5W的賢廐,又有「馬主雄風」得手!此馬在港第4戰開齋後,已經輸足好多場,不過今次轉晒配備兼縮程,即刻脫胎換骨,沿途在希威森胯下守在馬林中間位置,直路多番搵位後,終於望空竄上,壓下亞軍潘頓放頭馬「金榜之星」及季軍何澤堯的「信心星」,在港贏到第2W了。
起完孖嘅蘇偉賢,只係差一場非五班頭馬,就可以達標上岸!賽後表情王話「馬主雄風」來港初期已展現能力,但之後進度徘徊,唔少騎師都索騎,但跑完匯報「馬主雄風」仲好後生,潘頓都話隻馬好BB,但跑咗咁耐都冇理由仲BB,所以都轉吓配備,所以都搞咗一輪,個分都慢慢落番有利水平。今場賽前特登安排「馬主雄風」抖耐啲再拎上從化訓練,再報贏馬路程,今場換配備後馬匹走勢明顯改善唔少,結果終於再贏。
第9場賽果:8-3-9-6
二重彩賽果:8-3(最後賠率32)